als_Latn dik_Latn sag_Latn
Ish-ambasadori amerikan Dell, punësohet nga kompania për të cilën kishte lobuar
Ish- ambasadori amerikan në Kosovë, Christopher Dell, që loboi për ndërtimin e një autostrade me vlerë prej 820 milionë euro në vendin e dërrmuar nga lufta, ka marrë një post në gjigandin amerikan të ndërtimeve, të cilit i siguroi kontratën fitimprurëse.
Christopher Dell, një diplomat karriere, i emëruar nga Barack Obama për të përfaqësuar SHBA në Prishtinë, është punësuar nga kompania Bechtel Corporation, të cilën e ndihmoi që të fitonte një kontratë për ndërtuar autostradën që lidh Kosovën me Shqipërinë.
Dell tani do jetë menaxheri për Afrikën në këtë kompani, disa muaj pasi i dha fund karrierës prej tre dekadash në Departamentin e Shtetit.
Por punësimi i tij në firmën më të madhe të ndërtimeve në Amerikë, do të nxisë një debat në lidhje me projektin e shumëdebatuar, të quajtur edhe Rruga e Kombit.
Pieter Feith, një diplomat i lartë i BE në kohën kur u nënshkrua kontrata, e pati kritikuar mënyrën se si diplomati amerikan loboi për të. Madje ai pati bërë thirrje për një hetim.
Ai e akuzonte Dell se kishte fshehur informacionet për kontratën me Bechtel, duke theksuar se ka lobuar që Kosova të pranojë një marrëveshje jo të arsyeshme, e cila e vendos në një presion të madh buxhetin e vendit të ri.
Sipas njw raporti tw britanikes The Guardian e cila i referohet rrjetit pwr gazetari hulumtuese “BIRN”, shkruhet se është e zakonshme që ambasadorët perëndimorë të lobojnë për interesat e biznesit të kompanive nga vendet e tyre, por është e pazakontë për një diplomat që të marrë një post të rëndësishme në kompani të mëdha pasi ka siguruar për to kontrata fitimprurëse.
Feith, që kishte punuar për vite me radhë bashkë me Dell, thotë se kishte shqetësime të mëdha për kontratën.
Por kur ai kërkoi informacion për kontratën, kjo iu refuzua.
“Informacioni nuk u dha dhe krejt papritur ne ishim para faktit të kryer që kontrata ishte mbyllur,” tha ai për Guardian.
Feith shprehet se këto para duhej të shkonin për të luftuar papunësinë në Kosovë, e cila ishte në nivelin prej 40 përqind.
Andrea Capussela, që në atë kohë ishte kreu i departamentit ekonomik nën varësinë e Feith, thotë se punësimi i Dell në këtë kompani ngre pikëpyetje serioze mbi të gjithë projektin.
Kjo kontratë ishte irracionale për Kosovën dhe ka shkaktuar dëme të konsiderueshme. Departamenti i Shtetit do bënte mirë që të hetonte,” tha ai.
Feith nuk pranoi që të komentonte punësimin e Dell, por tha se është e nevojshme që të ketë një hetim për këtë kontratë, edhe pse nuk e specifikoi se kush duhet ta bëjë këtë hetim.
Edhe në Kosovë ndodhi si në Shqipëri.
Oferta fillestare për autostradën ishte 400 milionë euro. Më pas çmimi u rrit në 660 milionë euro për 102 kilometër rrugë. Në fund, i gjithë projektoi kushtoi 820 milionë euro për vetëm 77 kilometër.
Sa për krahasim, buxheti i Kosovës në vitin 2012 ishte 1.5 milairdë euro.
Autostrada përfundoi vitin që shkoi, ndërkohë që një burim ka konfirmuar se EULEX ka nisur hetimet për marrëveshjen për ndërtimin e saj.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn